Eume Deportivo

O Eume Deportivo é un equipo de fútbol da localidade coruñesa de Pontedeume. Foi fundado en 1965Ficha do Eume en futbolme.com  e o seu maior logro foi a participación durante dúas tempadas na Terceira División de España a comezos da década dos oitenta. Actualmente xoga no grupo norte da Preferente galega.

 Antecedentes 
A práctica do fútbol en Pontedeume remóntase a comezos do século XX. Así no xornal local Ecos del Eume hai noticias ao longo do ano 1910 de partidos disputados polos clubs locais Eume e Rajoy contra distintos equipos da comarca.

O mesmo xornal informa da fusión dos clubs anteriores en reunión celebrada o 5 de febreiro de 1911 para formar un novo equipo co nome de Puentedeume F.C.Nova no semanario Ecos del Eume nº 54 (12 de febreiro de 1911), páx. 3 . Este club segue existindo en 1922, ano en que a revista coruñesa Marineda informa, no seu número do 1 de novembro, dun dobre enfrontamento entre os equipos de Puentedeume F.C. e Betanzos F.C.A publicación pode consultarse na Hemeroteca virtual da Real Academia Galega  . Pouco tempo máis debeu de existir o Puentedeume F.C. xa que en maio de 1923 temos noticia dun partido amigable en Fene entre os equipos eumeses do Alfonso XIII e Breamo F.C.; gañaron os primeiros por 4 a 1, páxinas 110 e 216.. Efémera debeu ser a vida destes dous clubs pois en novembro de 1928 aparecen participando nun torneo organizado en Mugardos, os equipos eumeses de Eume F.C. e Rajoy F.C.. Curiosamente levan o mesmo nome que aqueles que se fusionaran para formar o Puentedeume F.C.

Pouco máis se sabe ata a fundación do Sociedade Deportiva Eumesa en 1951. É de supor que a guerra civil truncou a traxectoria dos clubs eumeses.

 Sociedade Deportiva Eumesa 
A andaina da Sociedade Deportiva Eumesa comeza na tempada 1951/52 participando na Liga de Modestos de FerrolNovas nos números 652 e 653 (17 e 24 abril 1952) da Hoja Oficial del Lunes da Coruña . Na seguinte tempada aparece encadrado no grupo norte da entón denominada Serie A Rexional (nomeada sucesivamente Primeira Rexional, Rexional Preferente e actualmente Preferente Autonómica de Galicia). Mesmo chega a proclamarse campión do grupo norte na tempada 1954/55 que lle dá dereito a participar na fase de ascenso a 3ª divisiónNova en El Pueblo Gallego do 18 de xuño de 1955 , sen moita fortuna xa que remata na última posición na liguiña que formaban os campións e subcampións dos grupos norte e sur.

Durante as seguintes tempadas alterna a participación na Serie A ou 1ª Rexional e na chamada Liga da Ría, formada por equipos de Ferrolterra, agás os da cidade de Ferrol que tiñan a súa propia competición.

Na primeira metade dos anos 60 desaparece o club debido aos graves problemas económicos que arrastraba.

 Eume Deportivo 
En 1965 fúndase o Eume Deportivo. Ao pouco da súa fundación, na tempada 1968/69 participa na fase final da 1ª Rexional sen acadar o ascenso á Terceira divisiónEl Pueblo Gallego, 5 de xullo de 1969 . Os maiores éxitos do club prodúcense na primeira metade da década de 1980. Na tempada 1981/82 proclámase campión do grupo norte da Rexional PreferenteHoja Oficial del Lunes da Coruña, 24 de maio de 1982 , ascendendo á Terceira División onde permanece durante dúas tempadas enfrontándose a equipos de sona como o Pontevedra CF, o CD Lugo ou o CD OurenseTerceira división, grupo I (1982/83) en futbolme.com Terceira división, grupo I (1983/84) en futbolme.com .

Tralo paso pola 3ª División encadea dous descensos consecutivos a Rexional Preferente en 1984 e á Liga da Ría en 1985 arrastrando unha grave crise económica. Coa reestruturación das ligas galegas queda encadrado no grupo de Ferrolterra da nova Segunda Autonómica de Galicia. Na tempada 2003/2004 ascende á Primeira Autonómica de Galicia na que só permanece unha tempada. Logo doutro paso fugaz por esta categoría na tempada 2007/08, consegue un novo ascenso na seguinte tempada. Desde entón permanece na Primeira Autonómica.

Na tempada 2014/15 acada o título da Copa de Ferrol ao vencer na final ao Narón Balompé por 3-0. Na seguinte tempada é adestrado por Jaime Sánchez Fernández, o que fora xogador do Real Madrid, Deportivo e Racing de Ferrol, entre outros equipos, realizando unha excelente campaña ao acadar o 3º posto na Liga e revalida-lo título de Copa ao vencer ao CCRD Perlío por tres goles a cero. Tras perder a final de 2019 diante do Galicia de Mugardos, volvería ganar o título de Copa en 2022 ao superar na final ao Cultural de Maniños por 1 gol a 2.

En 2023 consegue o ascenso á Preferente galega, categoría na que non estaba desde a tempada 1984/85, ao superar ao Club Deportivo Lalín na última eliminatoria de ascenso.

 Palmarés e traxectoria 
 Da S.D. Eumesa:
 1 vez campión da Serie A, grupo norte (1954/55)
 Do Eume Deportivo:
 2 tempadas en categoría nacional: 3ª División (1982/83 e 1983/84)
 1 vez campión da Rexional Preferente, grupo norte (1981/82)
 3 veces campión da Segunda Autonómica, grupo 3 (2003/04, 2006/07 e 2008/09)Clasificación final da 2ª Autonómica, grupo 3º (2006/07)  na web da Federación Galega de FútbolClasificación final da 2ª Autonómica, grupo 3º (2008/09)  na web da Federación Galega de Fútbol.
miniatura|dereita|270px|Campo da Gándara, onde xoga como local o Eume Deportivo

TempadaCategoríaPosto2004/051ª Autonómica2005/062ª Autonómica3º 2006/072ª Autonómica2007/081ª Autonómica2008/092ª Autonómica2009/101ª Autonómica9º2010/111ª Autonómica12º2011/121ª Autonómica16º2012/131ª Autonómica4º2013/141ª Autonómica10ºTempadaCategoríaPosto2014/151ª Autonómica12º2015/161ª Autonómica3º2016/171ª Autonómica8º2017/181ª Autonómica4º2018/191ª Autonómica8º2019/201ª Autonómica9º (A)2020/211ª Autonómica (B)2021/221ª Autonómica 7º (C)2022/231ª Autonómica 3º2023/24Preferente 
NOTAS:
(A) A tempada 2019/20 foi suspendida despois da xornada 25 por mor da COVID. Nese momento, o Eume ocupaba a 9ª posición.
(B) Na tempada 2020/21 non houbo competición por continuar a pandemia da COVID.
(C) Nesta tempada 2021/22, a COVID segue a alterar a competición. Fixéronse grupos máis pequenos e o Eume quedou encadrado no grupo 1A, formado por 11 equipos.

 Categorías inferiores 
O club posúe equipos en todas as categorías inferiores desde alevíns ata xuvenís. Este último equipo foi Campión Galego nunha ocasiónCaderniño do 50 Aniversario, páx. 5. Na tempada 2012/13 participou na Liga Galega, grupo 1Liga Xuvenil Galega, grupo I (2012/13) en futbolme.com .

Dentro do labor de promoción do fútbol, o Eume Deportivo organiza desde mediados da década de 1990 o Torneo de Fútbol-7 Vila de Pontedeume para nenos de 6 a 10 anos, que xa contou coa participación de grandes equipos nacionais (Real Madrid, Ath. Bilbao) e internacionais (Benfica, FC Porto).

En recoñecemento ao seu labor promocional, a Secretaría Xeral para o Deporte da Xunta de Galicia, nomeouno mellor club galego na tempada 1998/99.

 Presidentes da S.D. Eumesa e do Eume Deportivo 
 Juan Raposo Lamas
 Juan Sarmiento Patiño
 Antón Tenreiro Díaz
 Germán González Cuiña
 Tucho Deus
 Manolo Iglesias
 Jerónimo Pérez-Mendaña
 Juan Carlos Pérez-Mendaña
 Manuel Costas Vázquez
 Manuel López, "Minelo"
 Juan Carlos Pérez-Mendaña (2° mandato)
 Nicolás Fernández Loureiro, "Willi Canosa"

 Notas 

 Véxase tamén 
 Bibliografía 
 Varios números do semanario Ecos del Eume 
 Jorge Manuel Deza Rey: Historia do Racing de Ferrol. Tomo I (1919-1939). Ed. Embora. ISBN 84-95460-40-8
 50 Aniversario do Eume Deportivo, 1951-2001: Caderno editado polo club co gallo do medio século de existencia.
 Ligazóns externas 
 Ficha do Eume Deportivo en siguetuliga.com 
 Exemplares da Hoja Oficial del Lunes da Coruña na Hemeroteca de Prensa Histórica do Ministerio de Cultura. 
 Exemplares de El Pueblo Gallego en Galiciana. 

Categoría:Equipos de fútbol da provincia da Coruña
Categoría:Deporte en Pontedeume